Ma, nag a drouz diwar-benn un droienn fall !    "Tu zo...", foutr petra a vefe d'e heul, n'eo ket brezhoneg, en desped d'ar pezh a vez lennet/klevet amañ hag ahont  e-mesk an "emsaverien". Moarvat e ta diwar an troiennoù lec'h ma kaver "moien" ha ne vefent ket glan a-walc'h evit tud zo, ha neuze hê-int ha lakat "tu".  Siwazh dehe, n'eo ket e-giz-se e kerzh an traoù.  N'eus ket 'met mont da selaou ar vrezhonegerien, ha klevet e vo buan e raer stank gant "gallout". Klevet e vez ive troiennoù gant "moien da" (live yezh laosk a rafen deus se), "bezañ evit".    "Tu" zo dioutañ evel-just, met delc'hmat implijet evel-mañ :  "Klask an tu d'ober"  ha neuze "Kavout an tu d'ober", "Goût an tu d'ober"    Setu !